钦定古今图书集成/明伦汇编/氏族典/第462卷 > 《廖用贤尚友录》 > 顾𤩰
## 钦定古今图书集成/明伦汇编/氏族典/第462卷 > 《廖用贤尚友录》 > 顾𤩰

按《万姓统谱》：𤩰字英玉，璘从弟。警悟好学，弱冠声名
翕然。举正德甲戌进士，累官南京兵部武选郎中。故
旧一切谢绝，𤩰高自负许，耻谐于俗，居官常俸外秋
毫无取。比归家益窘，昕夕不继，处之晏如也。尝曰：“贪
贿请嘱，与武断乡曲，虽略有差等，皆非知耻畏义者
所忍为。”